## Pod Stalinovým tieňom

Po vojne občania ČSR očakávali obnovu demokratického života. Keďže nás oslobodili Sovieti, vplyv začali získavať **komunisti**. Z oblasti Sudet boli **vysídlení** takmer všetci **Nemci** ako pomsta za Mníchovskú dohodu. Na Slovensku sa neúspešne pokúšali vysťahovať **Maďarov**.

V roku **1946 sa konali voľby**, ktoré na Slovensku vyhrala Demokratická strana. V Čechách vyhrali komunisti. Celkovým víťazom volieb v ČSR sa stali komunisti. Predsedom vlády sa stal komunista **Klement Gottwald**. Získali kľúčové **ministerstvo vnútra** (polícia, tajná služba) a začali pracovať na likvidácii demokratických strán.

Nedodržiaval sa ani Košický vládny program. Slovensko nebolo pokladané za rovné Čechám. Presadzoval sa **pražský centralizmus**. Komunisti chceli ovládnuť aj Slovensko.

Vo **februári 1948** po vládnej kríze získali úplnú moc v štáte komunisti. Začali s budovaním totalitného režimu po vzore ZSSR.

## Sovietizácia Československa

Po februári 1948 sa začalo s budovaním komunistického totalitného režimu. **Znaky totality**: vláda jednej strany, obmedzovanie ľudských a občianskych práv, cenzúra, politické procesy. Zaviedli sa päťročnice a znárodnili sa súkromné podniky. Nastúpila prísna **centralizácia** – príkazy z Moskvy išli do Prahy a odtiaľ do celej krajiny.

V roku **1960** bola prijatá **nová ústava**. Zmenil sa názov krajiny z ČSR na **Československá socialistická** **republika** (ČSSR).

V **politických procesoch** sa likvidovali pre režim nepohodlné osoby (kňazi, demokratickí politici, spisovatelia...). Obvinenia boli často vymyslené. Hľadanie nepriateľov mala na starosť **Štátna** **bezpečnosť** (Štb). Obeťami procesov sa stali aj členovia komunistickej strany – napr. Vladimír Clementis alebo **Milada Horáková**.

## Dve tváre komunistickej totality na Slovensku

Komunistický režim priniesol veľké spoločenské zmeny. V oblasti hospodárstva sa prešlo na **plánované hospodárstvo** a **štátne podniky**.

Priemysel sa zameral na výrobu ocele a zbraní. Výroba spotrebných tovarov sa zanedbávala. Prebiehala **industrializácia** – budovanie priemyslu. Nové továrne síce dávali prácu, ale výroba v nich bola často nekvalitná a neekonomická.

V poľnohospodárstve prebehla **kolektivizácia**. Je to vznik jednotných roľníckych družstiev (JRD). Odovzdanie pôdy družstvu bolo často nedobrovoľné.

Na Slovensku výrazne narástla priemyselná výroba. Ľudia z dediny odchádzali do miest. Pre mestá sa stali typické **panelákové sídliská**. Narastal počet obyvateľov. Zvyšovala sa kultúrna a životná úroveň (napr. zavedenie elektriny, budovanie školských a zdravotníckych zariadení...). V porovnaní so západom sme však **zaostávali**.

**Akcia B** – vysťahovanie nepriateľov štátu z ich bytov do odľahlých oblastí krajiny.